1972-ben, miután a válogatott nem jutott ki az Európa-bajnokságra, és Banks befejezte karrierjét, Shilton Anglia első számú kapusává vált, igaz az 1974-es vb-selejtező első, Wales elleni mérkőzésén Ray Clemence állt a kapu előtt. A selejtező sorozat végén Lengyelország ellen, Shilton (állítása szerint) élete legnagyobb hibáját vétette. Jan Domarski 15 méteres lövését elnézte és a labda, a hasa alatt, a hálóba gurult. Bár a mérkőzés 1-1-es döntetlennel ért véget, Anglia nem jutott ki a vb-re.